Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Palestiinlaste rivaalparteid Fatah ja Hamas
jõudsid Egiptuse vahendusel kokkuleppele oma tüli lõpetamiseks.
USA toetatud Süüria Demokraatlikud Jõud teatasid rünnakute lõppfaasist
ISISe viimase kantsi Raqqa vastu.
Türgi tõhustab oma sõjalist kohalolu sõdurite ja soomukite näol
Cilvegozu piiripunktis Süüria Idlibi provintsi kõrval.
Hamasi juht Ismail Haniyeh teatas, et Egiptuse vahendusel
jõuti leppimiskokkuleppeni palestiinlastest rivaalidega Fatah'st
ning Hamas on kõigeks valmis ühtsuspakti jõustamiseks
ja pöörab uue lehe oma rahva ajaloos,
mis lõpetab palestiinlaste lahkmeele ajastu.
PO presidendi Abbasi Fatah' partei kinnitas kokkuleppele jõudmist,
kuid ei avaldanud detaile.
Läbirääkimistiimid arutasid väidetavalt julgeoleku, riigiametnike
ja piiripunktide valvet teemasid,
sh halduskohuste ülevõtmist Gazas
palestiinlaste ühtsusvalituse poolt
2011. a Kairo lepingu põhjal.
Egiptuse ametnike sõnul esitati dokument,
mis õhutab lähitulevikus rahvusvahelist konverentsi korraldama
ja Gazas uuesti Egiptuse saatkonda avama.
Egiptuse president al-Sisi kuulutas oma kabinetiistungil,
et palestiinlaste leppimiskatsed
valmistavad teed rahule Iisraeli ja PO vahel.
Al-Sisi on õhutanud nii Iisraeli kui palestiinlaste juhte
ajaloolist rahuvõimalust ära kasutama
seoses USA vahendatud algatusega soikus kõneluste taaskäivitamiseks.
Ta hoiatas, et kohapealne olukord
võib tähendada kahe rahva jaoks viimast võimalust
leida vana konfliktile toimiv lahendus.
Nädala alguses sõitis Kairosse Iisraeli delegatsioon,
et kohtuda Egiptuse luureaparaadiga.
Mõne tunni kestnud kohtumisel arutati regionaalseid väljakutseid,
sh palestiinlaste leppimiskõnelusi.
Iisraeli ametnikud selle kohta kommentaare ei andnud.
Tuhanded Iisraeli ja Palestiina naised marssisid rahu nimel
Piiblist tuttaval kõrbemaastikul Jordani kallasteni.
Peamiselt valgesse riietatud naised laskusid kõrbeküngaste vahelt jõeni,
kus püstitati rahutelk "Sarah ja Hagar",
kes olid Piiblis moslemite ja juutide poolvendadest patriarhide
Ismaeli ja Iisaki emad.
Olen üks palestiinlannadest. Meid toetab president Abbas,
et meie hääl kõlaks kogu maailmas ühenduse Naised Teevad Rahu läbi.
See on Iisraeli naiste ühendus, mille rajasid naised, kes vajavad seda,
kuna nad keelduvad sõjast, surmast ja üksteisest mittehoolimisest.
Kogume naisi kogu riigist, poliitmaastiku igast servast,
kes ütlevad: "Aitab! Maspik! Makkafi!" (heebrea ja araabia keeles).
Me ei taha selles enam osaleda. Peame jõudma poliitilise lepinguni,
peame muutma paradigmat, mida meile on 70 aastat õpetatud,
et ainult sõda toob rahu. Me ei usu seda enam.
On tõestatud, et see pole tõsi.
Marsil osales ca 5000 naist.
See algas septembris mitmes Iisraeli paigas
ja kulmineers miitinguga
peaminister Netanyahu Jeruusalemma residentsi ees.
Süüria konflikti teemal -
USA toetatud Süüria Demokraatlikud Jõud teatasid rünnakute lõppfaasist
ISISe viimase kantsi Raqqa vastu.
ISISe viimaste tänavate ja hoonete kaotamine Raqqas
pärast varasemat kaotust Mosulis, Iraagis,
ja taandumist suurtelt maaaladelt mõlemas riigis
tähistaks olulist verstaposti sõjas äärmusrühmituse hävitamiseks.
Peamiselt kurdidest koosnevate USA toetatud jõudude saavutused
on pahandanud Süüria valitsust Damaskuses.
Süüria välisministri al-Mualemi kohtumisel Vene kolleegi Lavroviga
süüdistas süürlane kurdi koalitsiooni võitluses Süüria armeega
kontrolli üle Süüria naftatootmisregioonides.
On fakt, et kurdid võitlevad Süüria armeega
kontrolli pärast naftatootmisrajoonides.
Nad teavad hästi,
et Süüria ei luba ühelgi juhul oma suveräänsuse rikkumist.
Al-Mualemi väitel on kurdidel illusioon,
et nende rahvusvaheline toetus, peamiselt USA poolt, kestab igavesti.
Süüria esidiplomaadi väitel see lõpeb
ja neid ootavad hävitavad tagajärjed.
Nad on joobunud USA abist ja toest.
Kuid nad peavad mõistma, et see ei kesta igavesti.
Kogu kurdi probleemi enam kui 100-aastase ajaloo vältel
pole neil kunagi õnnestunud tagada usaldusväärset liitu ühegi suurriigiga.
Süüria põhjapiiril jätkab Türgi oma sõjalise kohalolu tõhustamist
sõdurite ja lahingusoomukite näol,
mida koondatakse Cilvegozu piiripunktis
Süüria Idlibi provintsi kõrvale.
Türgi valmistub tõsiseks operatsiooniks Idlibis,
mida hetkel kontrollivad džihadistid,
mis olevat Türgi peaministri väitel vastuvõetamatu.
Binali Yildirim rõhutas, et Türgi kohalolu Süürias, Idlibis,
on kooskõlas Venemaa ja Iraaniga sõlmitud turvatsoonide lepinguga,
ja tagab, et regiooni kontrollivate džihadistlike rühmituste ähvardused,
eriti al-Qaedaga seotud Ahrar al-Shami poolt, teoks ei saaks.
Kooskõlas otsusega
võetakse Idlib garantriikide poolt julgeolekurõngasse
ja nii hoitakse ära terroriaktid.
Teisel pool hoiame ära
uue suure migrantidelaine oma riiki,
mis võiks tekitada võimalikke sisepoliitilisi konflikte.
Ettevalmistustöödega püüame luua kontrollpunkte
ja valmistada pinnast sinna saadetavatele vägedele.
Türgi relvajõudude tegevus
toimub kooskõlas
garantriikide poolt Astanas sõlmitud
tegevuslepinguga.
Türgis on juba ligi kolm miljonit Süüria pagulast.
6,5-aastase sõja vältel on Türgi olnud üks suuremaid
president Assadi vastu võidelnud mässuliste toetajaid.
Kuid nüüd on fookus liikunud Assadi kukutamiselt
oma piiride kaitsmisele džihadistide ja kurdi võitlejate vastu.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri